CELEX: 62019TN0642R(01)
Language: el
Date: 2019-12-16 00:00:00
Title: Διορθωτικό της δημοσιευθείσας στην Επίσημη Εφημερίδα ανακοινώσεως στην υπόθεση T-642/19 (ΕΕ C 383 της 11.11.2019)

16.12.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 423/74
            
         
      Διορθωτικό της δημοσιευθείσας στην Επίσημη Εφημερίδα ανακοινώσεως στην υπόθεση T-642/19
      
         (
               Επίσημη Εφημερίδα της Ευρωπαϊκής Ένωσης C 383 της 11ης Νοεμβρίου 2019
            )
      
      (2019/C 423/88)
      Στην σελίδα 75, η δημοσιευθείσα στην Επίσημη Εφημερίδα ανακοίνωση στην υπόθεση T-642/19, JCDecaux Street Furniture Belgium κατά Επιτροπής, αντικαθίσταται από το ακόλουθο κείμενο:
      
         
            «Προσφυγή της 25ης Σεπτεμβρίου 2019 – JCDecaux Street Furniture Belgium κατά Επιτροπής
            
            
               (Υπόθεση T-642/19)
            
            (2019/C 423/88)
            Langue de procédure: le français
            
               Διάδικοι
            
            
               Προσφεύγουσα: JCDecaux Street Furniture Belgium (Βρυξέλλες, Βέλγιο) (εκπρόσωποι: A. Winckler και G. Babin, δικηγόροι)
            
               Καθής: Ευρωπαϊκή Επιτροπή
            
               Αιτήματα
            
            Η προσφεύγουσα ζητεί από το Γενικό Δικαστήριο:
            
                        —
                     
                     
                        να ακυρώσει το άρθρο 1 της προσβαλλόμενης απόφασης, κατά το μέρος που διαπιστώνεται η ύπαρξη ασυμβίβαστης [με την εσωτερική αγορά] κρατικής ενίσχυσης υπέρ της JCDecaux κατά την εκτέλεση της σύμβασης του 1984, και τα άρθρα 2 έως 4 της απόφασης αυτής, κατά το μέρος που διατάσσουν το Βελγικό κράτος να προβεί στην ανάκτηση της ενίσχυσης από την JCDecaux·
                     
                  
                        —
                     
                     
                        να καταδικάσει την Επιτροπή στα δικαστικά έξοδα.
                     
                  
               Λόγοι ακυρώσεως και κύρια επιχειρήματα
            
            Προς στήριξη της προσφυγής της κατά της απόφασης C(2019) 4466 τελικό της Επιτροπής, της 24ης Ιουνίου 2019, σχετικά με την κρατική ενίσχυση SA.33078 (2015/C) (πρώην 2015/NN) που χορήγησε το Βέλγιο υπέρ της JC Decaux Belgium Publicité, η προσφεύγουσα προβάλλει τέσσερις λόγους ακυρώσεως.
            
                        1.
                     
                     
                        Με τον πρώτο λόγο προβάλλεται ότι η Επιτροπή υπέπεσε σε πρόδηλη πλάνη εκτίμησης και σε πλάνη περί το δίκαιο, καθόσον θεώρησε ότι η εκμετάλλευση από την προσφεύγουσα, πέραν της προθεσμίας εκμετάλλευσής τους, ορισμένων διαφημιστικών πινακίδων που εμπίπτουν στη σύμβαση της 16ης Ιουλίου 1984, συνιστά πλεονέκτημα.
                        
                                    —
                                 
                                 
                                    Η Επιτροπή εσφαλμένα διαπίστωσε οικονομικό πλεονέκτημα, παρά τον μηχανισμό αντιστάθμισης που έχει θεσπίσει η πόλη των Βρυξελλών προς εκπλήρωση της υποχρέωσής της να διατηρεί την οικονομική ισορροπία της σύμβασης.
                                 
                              
                                    —
                                 
                                 
                                    Η Επιτροπή υπέπεσε σε πρόδηλη πλάνη εκτίμησης και σε πλάνη περί το δίκαιο, καθόσον θεώρησε ότι η προσφεύγουσα επωφελήθηκε από την εξοικονόμηση μισθωμάτων και φόρων, η οποία συνιστούσε πλεονέκτημα.
                                 
                              
                                    —
                                 
                                 
                                    Οι συμβάσεις της 16ης Ιουλίου 1984 και της 14ης Οκτωβρίου 1999 δεν είναι “αμιγώς εμπορικές”και τα κριτήρια της νομολογίας Altmark πληρούνταν στην προκειμένη περίπτωση.
                                 
                              
                  
                        2.
                     
                     
                        Με τον δεύτερο λόγο προβάλλεται, επικουρικώς, η συμβατότητα της υποτιθέμενης κρατικής ενίσχυσης με την εσωτερική αγορά, με βάση την ανακοίνωση της Επιτροπής για το πλαίσιο ΥΓΟΣ και την απόφαση του 2012 σχετικά με τις υπηρεσίες γενικού οικονομικού συμφέροντος.
                     
                  
                        3.
                     
                     
                        Με τον τρίτο λόγο προβάλλεται, επικουρικώς, ότι η Επιτροπή παρέβη την υποχρέωση αιτιολόγησης, όσον αφορά την εκτίμηση του ποσού που έπρεπε να ανακτηθεί.
                        
                                    —
                                 
                                 
                                    Η Επιτροπή δεν απαντά επαρκώς στα στοιχεία που επικαλούνται τα μέρη, προδικάζει, στο ανακοινωθέν τύπου, το ποσό της ενίσχυσης που πρέπει να ανακτηθεί και παραβαίνει τους εσωτερικούς διαδικαστικούς της κανόνες.
                                 
                              
                                    —
                                 
                                 
                                    Ο υπολογισμός του ποσού της υποτιθέμενης ενίσχυσης ήταν αδύνατος και αποτελούσε εμπόδιο στην ανάκτησή της.
                                 
                              
                  
                        4.
                     
                     
                        Με τον τέταρτο λόγο προβάλλεται, επικουρικώς, ότι η κρατική ενίσχυση στην οποία αναφέρεται η προσβαλλόμενη απόφαση έχει παραγραφεί.»